CELEX: 32020D0260
Language: et
Date: 2020-02-25 00:00:00
Title: Komisjoni rakendusotsus (EL) 2020/260, 25. veebruar 2020, millega muudetakse rakendusotsust (EL) 2019/1202 seoses plahvatuste vältimise ja kaitsega plahvatuste eest

26.2.2020   
               
               
                  ET
               
               
                  Euroopa Liidu Teataja
               
               
                  L 54/31
               
            
         KOMISJONI RAKENDUSOTSUS (EL) 2020/260,
         25. veebruar 2020,
         millega muudetakse rakendusotsust (EL) 2019/1202 seoses plahvatuste vältimise ja kaitsega plahvatuste eest
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 25. oktoobri 2012. aasta määrust (EL) nr 1025/2012, mis käsitleb Euroopa standardimist ning millega muudetakse nõukogu direktiive 89/686/EMÜ ja 93/15/EMÜ ning Euroopa Parlamendi ja nõukogu direktiive 94/9/EÜ, 94/25/EÜ, 95/16/EÜ, 97/23/EÜ, 98/34/EÜ, 2004/22/EÜ, 2007/23/EÜ, 2009/23/EÜ ja 2009/105/EÜ ning millega tunnistatakse kehtetuks nõukogu otsus 87/95/EMÜ ning Euroopa Parlamendi ja nõukogu otsus nr 1673/2006/EÜ, (1) eriti selle artikli 10 lõiget 6,
         ning arvestades järgmist:
         
                     (1)
                  
                  
                     Vastavalt Euroopa Parlamendi ja nõukogu direktiivi 2014/34/EL (2) artiklile 12 eeldatakse, et tooted, mis vastavad harmoneeritud standarditele või nende osadele, mille viited on avaldatud Euroopa Liidu Teatajas, on vastavuses kõnealuse direktiivi II lisas sätestatud oluliste tervisekaitse- ja ohutusnõuetega, mida nimetatud standardid või nende osad käsitlevad.
                  
               
                     (2)
                  
                  
                     Komisjon esitas 12. detsembri 1994. aasta kirjaga BC/CEN/46–92 – BC/CLC/05–92 Euroopa Standardikomiteele (CEN) ja Euroopa Elektrotehnika Standardikomiteele (Cenelec) taotluse, et need koostaksid ja vaataksid läbi Euroopa Parlamendi ja nõukogu direktiivi 94/9/EÜ toetavad harmoneeritud standardid (3). Kõnealune direktiiv asendati direktiiviga 2014/34/EL ilma direktiivi 94/9/EÜ II lisas sätestatud olulisi tervisekaitse- ja ohutusnõudeid muutmata.
                  
               
                     (3)
                  
                  
                     Eelkõige paluti CENil ja CENELECil koostada standard plahvatusohtlikus keskkonnas kasutatavate seadmete kavandamise ja katsetamise kohta, millele on osutatud CENi ja CENELECi ning komisjoni vahel kokku lepitud standardimiskava I peatükis ning mis on lisatud taotlusele BC/CEN/46–92 – BC/CLC/05–92. CENil ja CENELECil paluti samuti läbi vaadata kehtivad standardid, et viia need vastavusse direktiivi 94/9/EÜ oluliste tervisekaitse- ja ohutusnõuetega.
                  
               
                     (4)
                  
                  
                     Taotluse BC/CEN/46–92 – BC/CLC/05–92 alusel vaatas CEN läbi standardi „EN 1127-1:2011, Plahvatusohtlik keskkond. Plahvatuse vältimine ja kaitse. Osa 1: Põhimõisted ja metoodika.“ Selle läbivaatamise tulemusena esitas CEN komisjonile standardi „EN 1127-1:2019, Plahvatuse vältimine ja kaitse. Osa 1: Põhimõisted ja metoodika.“
                  
               
                     (5)
                  
                  
                     Komisjon hindas koos CENiga, kas CENi koostatud standard EN 1127-1:2019 vastab taotlusele BC/CEN/46–92 – BC/CLC/05–92.
                  
               
                     (6)
                  
                  
                     Standard EN 1127-1:2019 vastab selle eesmärgiks olevatele nõuetele, mis on sätestatud direktiivi 2014/34/EL II lisas. Seepärast on asjakohane avaldada viide nimetatud standardile Euroopa Liidu Teatajas.
                  
               
                     (7)
                  
                  
                     Standard EN 1127-1:2019 asendab standardi EN 1127-1:2011. Seepärast on vajalik kustutada Euroopa Liidu Teatajast viide standardile EN 1127-1:2011. Selleks et anda tootjatele piisavalt aega, et valmistuda läbivaadatud standardi kohaldamiseks, on vaja standardi EN 1127-1:2011 viite kustutamine edasi lükata.
                  
               
                     (8)
                  
                  
                     Direktiivi 2014/34/EL toetuseks koostatud harmoneeritud standardite viited avaldatakse komisjoni rakendusotsuses (EL) 2019/1202 (4). Rakendusotsuses (EL) 2019/1202 avaldati ainult üks viide harmoneeritud standardile „EN IEC 60079-0:2018, Plahvatusohtlik keskkond. Osa 0: Seadmed. Üldnõuded (IEC 60079-0:2017)“, mille puhul eeldatakse vastavust direktiivis 2014/34/EL sätestatud vastavatele olulistele nõuetele alates 12. juulist 2019. Samuti nähti selles ette viite tühistamine standardile EN IEC 60079-0:2018 eelnenud standardile. Tagamaks, et viited direktiivi 2014/34/EL toetuseks koostatud harmoneeritud standarditele oleksid loetletud ühes õigusaktis, tuleks viide standarditele EN 1127-1:2019 ja EN 1127-1:2011 lisada kõnealuse rakendusotsuse lisadesse koos viidetega standarditele EN IEC 60079-0:2018 ja EN 60079-0:2012 + A11:2013.
                  
               
                     (9)
                  
                  
                     Seepärast tuleks rakendusotsust (EL) 2019/1202 vastavalt muuta.
                  
               
                     (10)
                  
                  
                     Harmoneeritud standardi järgimine lubab alates sellise standardi viite Euroopa Liidu Teatajas avaldamise kuupäevast eeldada vastavust asjakohastele olulistele nõuetele, mis on sätestatud liidu ühtlustamisõigusaktides. Seepärast peaks käesolev otsus jõustuma selle avaldamise päeval,
                  
               ON VASTU VÕTNUD KÄESOLEVA OTSUSE:
         
            Artikkel 1
            Rakendusotsust (EL) 2019/1202 muudetakse järgmiselt.
            
                        1)
                     
                     
                        Artiklid 1 ja 2 asendatakse järgmisega:
                        
                           „Artikkel 1
                           Direktiivi 2014/34/EL toetuseks koostatud plahvatusohtlikus keskkonnas kasutatavaid seadmeid ja kaitsesüsteeme käsitlevate harmoneeritud standardite viited, mis on esitatud käesoleva otsuse I lisas, avaldatakse Euroopa Liidu Teatajas.
                        
                        
                           Artikkel 2
                           Direktiivi 2014/34/EL toetuseks koostatud plahvatusohtlikus keskkonnas kasutatavaid seadmeid ja kaitsesüsteeme käsitlevate harmoneeritud standardite viited, mis on esitatud käesoleva otsuse II lisas, kustutatakse Euroopa Liidu Teatajast alates nimetatud lisas märgitud kuupäevadest.“
                        
                     
                  
                        2)
                     
                     
                        I ja II lisa lisatakse vastavalt käesoleva otsuse lisas sätestatule.
                     
                  
         
            Artikkel 2
            Käesolev otsus jõustub Euroopa Liidu Teatajas avaldamise päeval.
         
         
            Brüssel, 25. veebruar 2020
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 316, 14.11.2012, lk 12.
         
            (2)  Euroopa Parlamendi ja nõukogu 26. veebruari 2014. aasta direktiiv 2014/34/EL plahvatusohtlikus keskkonnas kasutatavaid seadmeid ja kaitsesüsteeme käsitlevate liikmesriikide õigusaktide ühtlustamise kohta (ELT L 96, 29.3.2014, lk 309).
         
            (3)  Euroopa Parlamendi ja nõukogu 23. märtsi 1994. aasta direktiiv 94/9/EÜ plahvatusohtlikus keskkonnas kasutatavaid seadmeid ja kaitsesüsteeme käsitlevate liikmesriikide õigusaktide ühtlustamise kohta (EÜT L 100, 19.4.1994, lk 1).
         
            (4)  Komisjoni 12. juuli 2019. aasta rakendusotsus (EL) 2019/1202 Euroopa Parlamendi ja nõukogu direktiivi 2014/34/EL toetuseks koostatud plahvatusohtlikus keskkonnas kasutatavate seadmete ja kaitsesüsteemide harmoneeritud standardite kohta (ELT L 189, 15.7.2019, lk 71).
      
      
         
            LISA
            
               
                  
                     „I LISA
                     
                                 Nr
                              
                              
                                 Viide standardile
                              
                           
                                 1.
                              
                              
                                 EN IEC 60079-0:2018, Plahvatusohtlik keskkond. Osa 0: Seadmed. Üldnõuded (IEC 60079-0:2017)
                              
                           
                                 2.
                              
                              
                                 EN 1127-1:2019, Plahvatuste vältimine ja kaitse. Osa 1: Põhimõisted ja metoodika
                              
                           
               
               
                  
                     II LISA
                     
                                 Nr
                              
                              
                                 Viide standardile
                              
                              
                                 Kustutamise kuupäev
                              
                           
                                 1.
                              
                              
                                 EN 60079-0:2012 + A11:2013, Plahvatusohtlik keskkond. Osa 0: Seadmed. Üldnõuded (IEC 60079-0:2011, muudetud + IS1:2013)
                              
                              
                                 6. juuli 2021
                              
                           
                                 2.
                              
                              
                                 EN 1127-1:2011, Plahvatusohtlik keskkond. Plahvatuse vältimine ja kaitse. Osa 1: Põhimõisted ja metoodika
                              
                              
                                 1. veebruar 2022
                              
                           
               “